የጋዜጠኝነትና ኮሚዩኒኬሽን ትምህርት ቤቶችን በማጠናከር በዕውቀት የሚመራ ሙያ ማድረግ ለነገ የሚባል ጉዳይ መሆን የለበትም፡፡ የሚዲያ ተቋሞች ውስጥ የሚሰሩ ጋዜጠኞች አቅማቸውን ለማሳደግ ተከታታይ የሆነ ስልጠና ያስፈልጋቸዋል፡፡ ይሄ ቸል ሊባል የማይችል ጉዳይ ነው፡፡ ጋዜጠኞች ስራቸውን በተግባር የሚያውሉት ባወቁት መጠን ስለሆነ፣ ተከታታይ ስልጠናዎችን መስጠት ዘለቄታ ያለው የተሻለ ዘገባ እንዲሰሩ እንዲሁም በህዝብ ዘንድ ተቀባይና ተወዳጅ ዝግጅቶች እንዲጨምሩ ያደርጋል፡፡ ለሌሎች ሀገሮች ለ30 እና 40 ዓመታት ሳይቋረጡ የቀጠሉ ብዙ ዝግጅቶች አሉ፡፡ እንደዚህ አይነት ዝግጅቶች እንዲኖሩ ካስፈለገ፣ የሙያ ዕውቀትና ክህሎት ማሳደግ ወሳኙ ጉዳይ ነው፡፡
